**Obrazloženje**

**Nacrta Programa potpora poljoprivredi Općine Sirač za razdoblje od 2022. do 2027. godine**

Programom potpora poljoprivredi Općine Sirač za razdoblje od 2022. do 2027. godine utvrđuju se aktivnosti u poljoprivredi za koje će Općina Sirač u razdoblju od 2022. do 2027. godine dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Sirač.

Potpore će se dodjeljivat kako slijedi:

Sukladno Uredbi komisije 1408/2013:

1. Unapređenje biljne poljoprivredne proizvodnje
* Mjera 1.1. Okrupnjavanje poljoprivrednog zemljišta
* Mjera 1.2. Uzorkovanje tla i kalcifikacija poljoprivrednog zemljišta
* Mjera 1.3. Podizanje protugradnih mreža
* Mjera 1.4. Navodnjavanje
* Mjera 1.5. Ispitivanje uređaja za zaštitu bilja
* Mjera 1.6. Nabava poljoprivredne opreme i strojeva
* Mjera 1.7. Potpore za pripremu projekata za financiranje iz fondova Europske unije ili natječaja koje raspisuju ministarstva RH
1. Unapređenje stočarske proizvodnje
* Mjera 2.1. Umjetno osjemenjivanje
* Mjera 2.2. Pčelarska proizvodnja
1. Edukacija poljoprivrednika
* Mjera 3.1. Edukacija i stručno osposobljavanje poljoprivrednih proizvođača
1. Osiguranje poljoprivrednih usjeva, nasada i stoke
* Mjera 4.1. Sufinanciranje premija osiguranja biljne i stočarske proizvodnje
1. Trajni nasadi
* Mjera 5.1. Potpore za nabavu sadnica šljiva
* Mjera 5.2. Sufinanciranje markice za proizvodnju rakije

Sukladno Uredbi 1407/2013:

1. Unapređenje plasmana vlastitih proizvoda
* Mjera 6.1. Izgradnja i opremanje prostora za preradu u poljoprivredi

Program potpora poljoprivredi Općine Sirač za razdoblje od 2022. do 2027. godine predstavlja opći akt koji se sukladno Zakonu o pravu na pristup informacijama (»Narodne novine«, broj 25/13, 85/15, 69/22) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započet će internetskom objavom nacrta Programa potpora poljoprivredi Općine Sirač za razdoblje od 2022. do 2027. godine na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Programa potpora poljoprivredi Općine Sirač za razdoblje od 2022. do 2027. godine uputit će se na donošenje Općinskom vijeću Općine Sirač.